Drake (tónlistarmaður)

**Aubrey Drake Graham** (f. 24. október 1986), betur þekktur aðeins sem **Drake**, er kanadískur rappari, söngvari og leikari. Hann er mikill áhrifamaður varðandi nútímatónlist og hefur hlotið viðurkenningu fyrir að auka hylli takts og trega. Hann er einnig oft talinn meðal bestu rappara nú um stundir. Hann náði frægð er hann tók sér hlutverk Jimmy Brooks í unglingaþáttaröð CTV *Degrassi: The Next Generation*, en hann hóf tónlistarferil sinn með útgáfu blandspólunnar *Room for Improvement* árið 2006, sem var frumraun hans. Í framhaldinu gaf hann út blandspólurnar *Comeback Season* og *So Far Gone* (2009) áður en hann samdi við Young Money Entertainment.

Fyrstu þrjár skífur hans Drake, *Thank Me Later* (2010), *Take Care* (2011) og *Nothing Was the Same* (2013) voru hver um sig í efsta sæti ''Billboard'' 200-listans við útgáfu sína og gátu af sér topplög á ''Billboard'' Hot 100-vinsældarlistanum yfir smáskífur „Find Your Love“, „Take Care“ (ásamt Rihanna), „Started from the Bottom“, og „Hold On, We're Going Home“ (ásamt Majid Jordan). Fjórða skífan hans *[[Views (plata)|Views]]* (2016) var í efsta sæti *Billboard* 200-listans í 13 vikur og í henni voru lögin „Hotline Bling“ og bandaríska topplagið „One Dance“ (ásamt WizKid og Kyla), sem hefur fengið viðurkenningu fyrir að hafa hjálpað til við að auka vinsældir dancehall-tónlistarstíls og afríkufönks í bandarískri nútímatónlist. Í framhaldinu af útgáfu *Views* kom *[[Scorpion (plata)|Scorpion]]* út árið 2018, þar sem þrjú lög í skífunni slefuðu upp í fyrsta sæti bandaríska vinsældarlistans: „God's Plan“, „Nice for What“, og „In My Feelings“. Sjötta skífan hans *[[Certified Lover Boy]]* (2021) sló þáverandi met, sem var 9, yfir flest lög af sömu breiðskífu á bandaríska Billboard topp tíu-listanum, með helstu smáskífunni „Way 2 Sexy“ (ásamt Future og Young Thug) sem komst í fyrsta sæti vinsældarlistans. Árið 2022 gaf hann út skífu sína innblásna af hústónlist *[[Honestly, Nevermind]]* og skífu hans í samstarfi við 21 Savage, *Her Loss*, sem gat af sér topplagið í útgáfu smáskífu „Jimmy Cooks“. Áttunda skífa hans, *[[For All the Dogs]]* (2023), var með tólfta og þrettánda topplagið hans, „Slime You Out“ (ásamt SZA) og „First Person Shooter“ (ásamt J. Cole). Árið 2024 átti Drake í mikilli opinberri rimmu við Kendrick Lamar og gaf út lögin „Push Ups“, „Taylor Made Freestyle“,„Family Matters“ og „The Heart Part 6“, svokölluð diss-lög þar sem Drake úthúðar honum Kendrick.

Drake er meðal söluhæstu tónlistarmanna heims, með yfir 170 milljónir seldra eintaka, og er á listanum sem mest vottaði listamaður varðandi stafrænar smáskífur í Bandaríkjunum af Recording Industry Association of America (RIAA). Hann hefur unnið fimm Grammy-verðlaun, sex American Music-verðlaun, 39 ''Billboard Music''-verðlaun, tvö Brit-verðlaun og þrjú Juno-verðlaun. Hann hefur náð 13 topplögum á ''Billboard'' Hot 100, sem er sameiginlegt met fyrir flest topplög af karlkyns sóló-listamanni (sem Michael Jackson á einnig). Drake á enn fleiri Hot 100-met, þar á meðal flestar smáskífur í efstu tíu sætum listans (78) og flest lög á vinsældarlistanum (338). Árin 2018-2023 átti Drake metið yfir flest lög samtímis á vinsældarlista á einni viku (27), flestar Hot 100-frumraunir á einni viku (22); og átti lengsta samfellda tíma á Hot 100 (431 vikur). Hann er auk þess með flest topplög í formi smáskífu á R&B/Hip-Hop Airplay-, Hot R&B/Hip-Hop Songs-, Hot Rap Songs- og Rhythmic Airplay-vinsældarlistunum.

## Útgefið efni
**Breiðskífur**

* *[[Thank Me Later]]* (2010)
* *[[Take Care (plata)|Take Care]]* (2011)
* *[[Nothing Was the Same]]* (2013)
* *[[Views (plata)|Views]]* (2016)
* *[[Scorpion (plata)|Scorpion]]* (2018)
* *[[Certified Lover Boy]]* (2021)
* *[[Honestly, Nevermind]]* (2022)
* *[[For All the Dogs]]* (2023)

;Samstarfsplötur
* *[[Her Loss]]* (með 21 Savage) (2022)

## Heimildir
### Skýringar

### Tilvísanir